cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy fr cy cy cy cy cy cy cy cy cy de de en es cy cy cy cy cy cy en cy cy en su de cy cy af cy cy en cy en es
Cyhoeddi Lein Yps Maes B 2018 | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Shw'mae Su'mae: Dysgu Cymraeg
Mas ar y Maes
Cyhoeddi Lein Yps Maes B 2018
Gyda llai na thri mis i fynd tan yr Eisteddfod yng Nghaerdydd eleni, mae’r trefnwyr wedi cyhoeddi manylion lein-yps Maes B, gŵyl gerddoriaeth Gymraeg pwysicaf Cymru.
Cynhelir yr ŵyl ym Mae Caerdydd o 8-11 Awst, ac mae’n agored i unrhyw un dros 16 oed.
Meddai’r Trefnydd, Guto Brychan, “Mae’n braf cael cyhoeddi’r lein-yps ar gyfer Maes B heddiw, ac rydym yn falch iawn bod yr ŵyl yn cael ei chynnal ym Mae Caerdydd, lle mae gweddill gweithgareddau’r Eisteddfod wedi’u lleoli.
“Mae gennym ni lein-yps cryf ac amrywiol eleni, sy’n cyfuno rhai o enwau mawr y sîn gydag artistiaid mwy newydd fel Los Blancos, Cadno a Serol Serol, gan greu nosweithiau sy’n mynd i apelio at gefnogwyr yr holl fathau gwahanol o gerddoriaeth sydd yn y sîn ar hyn o bryd.
“Mae Maes B yn llwyfan pwysig iawn i’r sîn Gymraeg, ac yn gyfle i’r gynulleidfa glywed bandiau newydd ac amgen ar yr un lein-yp â bandiau adnabyddus, ac mae hyn yn beth iach ac yn dda iawn i’r sîn.”
Mae’n sicr bod pob band ac artist sy’n gigio yng Nghymru’n breuddwydio am y cyfle i gael perfformio yn slot olaf nos Sadwrn ym Maes B rywbryd yn eu bywydau.  Yr Eira sydd wedi sicrhau’r slot mawr yma eleni, ac meddai Lewys Wyn, prif leisydd y band, “Mae’n braf cael cyhoeddi o’r diwedd mai ni fydd yn cloi nos Sadwrn Eisteddfod 2018.
“Dros y blynyddoedd diwethaf mae’r slot yma wedi tyfu i fod yn un o nosweithiau, os nad noswaith fwyaf cofiadwy’r calendr Cymraeg, felly mae’n fraint cael ‘headlinio’r noson.  'Dydyn ni ddim yn fand sy’n mynd i dorri unrhyw records fel Yws Gwynedd y llynedd, ond dwi’n siŵr y bydd ‘na ambell syrpreis cyffrous iawn eleni, felly dewch â’ch nain, taid a’ch bochdew, gan y bydd hwn yn barti i’w gofio!”
Mae Prifysgol Aberystwyth yn noddi Maes B unwaith eto eleni, ac meddai Dr Rhodri Llwyd Morgan, Dirprwy Is-Ganghellor dros y Gymraeg, Diwylliant a Chysylltiadau allanol, “Heb os dyma ddigwyddiad blynyddol mwyaf y Sîn Gerddoriaeth Gymraeg ac rŷn ni’n hynod o falch ym Mhrifysgol Aberystwyth i’w gefnogi fel prif noddwr.
“Mae Maes B yn rhoi llwyfan arbennig i dalentau disgleiriaf y Sîn ac mae’n addas iawn i ni fel Prifysgol i gefnogi digwyddiad sy’n rhoi cyfle gwych i filoedd o bobl ifanc Cymru i fwynhau’r artistiaid cyfoes Cymraeg gorau.”
Lein-yps Maes B 2018:
Nos Fercher 8 Awst: Band Pres Llareggub, Y Cledrau, Cadno, Gwilym
Nos Iau 9 Awst: Yr Ods, HMS Morris, Omaloma, Serol Serol
Nos Wener 10 Awst: Y Reu, Mellt, Chroma, Los Blancos
Nos Sadwrn 11 Awst: Yr Eira, Cpt Smith, Adwaith, Enillwyr Brwydr y Bandiau
Gyda rhoi llwyfan i fandiau sydd ar i fyny yn ogystal ag enwau mawr y sîn, mae Maes B hefyd yn gweithio ar brosiect newydd gyda Chlwb Ifor Bach, i gynnal gweithdai arbennig ar gyfer merched 16-25 oed sydd â diddordeb mewn cerddoriaeth.  Cynhelir Merched yn Neud Gwallt ei Gilydd Miwsig yng Nghlwb Ifor Bach a Galeri ym mis Mehefin, a gellir archebu lle ar wefan y ddau leoliad.
Mae’r Eisteddfod eisoes wedi cyhoeddi mai Diffiniad fydd prif fand Llwyfan y Maes BBC Radio Cymru nos Wener eleni, a bydd cyhoeddiad am weddill yr arlwy cerddorol ar y Maes yn cael ei wneud yn fuan.
Mae Maes B yn gweithredu ac yn gorfodi polisi llym Her 25, ac mae’n rhaid dangos ID dilys.  Ceir manylion am y mathau dilys o ID ar wefan Validate UK, ac mae’r rhain yn cynnwys trwydded yrru neu drwydded yrru dros dro gyfredol gyda llun, pasbort dilys cyfredol (dim llungopi) neu gerdyn Cynllun Safonau Prawf Oedran (gyda hologram PASS).
Mae'n rhaid bod yn 16 oed neu'n hŷn i fynd i Maes B a'r Maes peByll.  Bydd y trefnwyr yn gofyn am brawf oedran felly mae'n rhaid cael ID cymwys.  Os na ellir dangos ID, bydd rhaid gadael y safle.  Ni chanieteir mynediad i unrhyw blentyn o dan 16 oed i arena Maes B na'r Maes peByll, hyd yn oed yng nghwmni oedolyn.
Bydd tocynnau Maes B ar werth o 10:00 ddydd Mawrth 29 Mai eleni.  Ewch i www.maesb.com am ragor o wybodaeth neu ffoniwch 0845 4090 700.  Tocynnau bargen gynnar ar gael tan 30 Mehefin.  Am ragor o fanylion am yr Eisteddfod, ewch i www.eisteddfod.cymru.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.